《同周将军入龙湫访白云与云外二高僧不可得》
明代·皇甫汸

云林路断信溪声，天柱峰前落照明。刁斗响山泉尽沸，旌旗渡谷鸟还惊。

却怜细柳营中骑，亦向莲花社里行。无著天亲那可见，独令摩诘坐含情。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。